Álelúya ! Lǔgán Zambá étɔbɔgɔ dzíé; lǔgán nyé á ndá kɔ̄a dzié yǎ yób; 2Lǔgán nyé á miǹgungúl mim̀bɔán míé; lǔgán nyé á mod atí wōē ásə. 3Lǔgán nyé ai kíŋ tɔ̄ŋ; lǔgán nyé ai etiŋili ai mvɛ́d; 4lǔgán nyé ai m̀bɛ ai abóg; lǔgán nyé ai miǹsan mí mvɛ́d ai mińdiŋ. 5Lǔgán nyé ai bízan byákɔ́bɔ̄ á yōb, lǔgán nyé ai bízan byányám. 6É dzóm ésə̄ yávəbə é lūūgu Ǹtondôbə ! Alelúya !